31986R1196
L 108/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 1196/86 AL CONSILIULUI
din 22 aprilie 1986
privind încheierea Acordului de cooperare comercială, economică și de dezvoltare dintre Comunitatea Economică Europeană și Republica Islamică Pakistan
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 113 și 235,
având în vedere propunerea Comisiei (1),
având în vedere avizul Parlamentului European (2),
întrucât, în vederea îndeplinirii obiectivelor Comunității în domeniul relațiilor economice externe, este necesară aprobarea Acordului de cooperare comercială, economică și de dezvoltare dintre Comunitatea Economică Europeană și Republica Islamică Pakistan; întrucât anumite măsuri de cooperare economică prevăzute de acord depășesc competențele de acțiune prevăzute în tratat în domeniul politicii comerciale comune și întrucât ar trebui să se facă apel și la articolul 235,
ADOPTĂ PREZENTUL REGULAMENT:
Articolul 1
Acordul de cooperare comercială, economică și de dezvoltare dintre Comunitatea Economică Europeană și Republica Islamică Pakistan se aprobă în numele Comunității.
Textul acordului este anexat la prezentul regulament.
Articolul 2
Președintele Consiliului procedează la notificarea prevăzută la articolul 10 din acord (3).
Articolul 3
Comunitatea este reprezentată în comisia mixtă prevăzută la articolul 8 din acord de Comisie, asistată de reprezentanții statelor membre.
Articolul 4
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 22 aprilie 1986.